За апошнія некалькі тыдняў у Крыме пачасціліся ператрусы, асабліва ў крымскататарскіх семях. Праваахоўнікі урываюцца на падставе пошуку зброі, наркотыкаў і экстрэмісцкай літаратуры. Так, масавыя ператрусы былі праведзены ў Ніжнегорскім раёне. Адзін з апошніх ператрусаў адбыўся 6 верасня. Супрацоўнікі праваахоўных органаў правялі ператрус у доме прадпрымальніка Мустафы Асманава з сяла Межводнае Чарнаморскага раёна Крыма. Ён набыў вядомасць у снежні мінулага года, калі на сваім аўтамабілі прыехаў на Майдан Незалежнасці, прывёз прадукты і казан, каб гатаваць плоў для пратэстуючых у цэнтры Кіева.